भारतीय मौसम विभाग के अनुसार सुबह 5.30 बजे कोलाबा में 90 एमएम और सांताक्रूज में 195 एमएम की बारिश हुई। अभी यहां भारी बारिश जारी रहेगी। पूर्व चेबूर की पोस्टल कालोनी में बारिश की वजह से जलभराव हो गया है जिसकी वजह से कई गाड़ियां पानी में तैरती हुई नजर आ रही हैं। वहीं, ट्रैफिक की समस्या से निपटने के लिए एहतियात के तौर पर कई स्कूल-कॉलेजों में छुट्टी घोषित कर दी गई है। मौसम विभाग के अनुसार, पूर्वी उपनगर में 122 मिलीमीटर और पश्चिमी उपनगर में 141 मिलीमीटर बारिश दर्ज की गई है।